બીજેપી ગુજરાતના પ્રદેશપ્રમુખ આર. સી. ફળદુએ સભાને સંબોધતાં કહ્યું હતું કે ‘નરેન્દ્ર મોદીના નેતૃત્વમાં પ્રજાજીવનની હાલાકીને દૂર કરવા ઇમ્પૅક્ટ ફી વિધેયક, સ્થાનિક સ્વરાજ્યની સંસ્થાઓમાં મહિલાઓને ૫૦ ટકા અનામત, નશાબંધીના કાયદાના કડક અમલ માટેના વિધેયક સહિતનાં વિધેયકો ગુજરાત વિધાનસભામાં પાસ કરવામાં આવ્યાં હતાં. આ વિધેયકો વિશે અસંગત કારણો દર્શાવી નામંજૂર કરવાના નર્ણિયો સામે ગુજરાત બીજેપીની સભા રાજ્યપાલ ડૉ. કમલા બેનીવાલને રાજ્યપાલપદેથી પરત બોલાવવા આ સાથે ઠરાવે છે અને રાજભવનને કૉન્ગ્રેસ ભવન બનાવનાર રાજ્યપાલને કેન્દ્રની કૉન્ગ્રેસ સરકાર તત્કાળ પરત બોલાવે એવી માગણી કરીએ છીએ.’